ମୁମ୍ବାଇଃ ଦେଶରେ ଧୀରେ ଧୀରେ ଖସୁଛି କରୋନା ଗ୍ରାଫ। ତଥାପି ସମ୍ପୂର୍ଣ୍ଣ ଯାଇନି ମହାମାରୀ। ପ୍ରତିଦିନ ନୂଆ ମାମଲା ସାମ୍ନାକୁ ଆସୁଛି। ବି-ଟାଉନର ଅନେକ ଅଭିନେତା ଓ ଅଭିନେତ୍ରୀ ମଧ୍ୟ କରୋନାରେ ସଂକ୍ରମିତ ହୋଇସାରିଛନ୍ତି। ଏବେ ଏହି ତାଲିକାରେ ଆଉ ଜଣେ ଅଭିନେତ୍ରୀଙ୍କ ନାଁ ସାମିଲ ହୋଇଛି।
ଅଭିନେତ୍ରୀ ପୂଜା ବେଦୀଙ୍କ କୋଭିଡ ୧୯ ଟେଷ୍ଟ ପଜିଟିଭ୍ ଆସିଛି। ସେ ଏକ ଭିଡିଓ ସେୟାର କରି ଏ ବିଷୟରେ ସୂଚନା ଦେଇଛନ୍ତି। ସେ କହିଛନ୍ତି ପ୍ରଥମେ ତାଙ୍କୁ କାଶ ଏବଂ ଥଣ୍ଡା ଭଳି ଆଲର୍ଜି ହୋଇଥିଲା। ଯେତେବେଳେ ସେ ଜ୍ୱରରେ ପୀଡିତ ହେଲେ, ସେ ପରୀକ୍ଷା କରିବାକୁ ସ୍ଥିର କଲେ। ପୂଜା ବେଦୀଙ୍କ ସହ ତାଙ୍କ ଭାବି ସ୍ୱାମୀ ଏବଂ ହାଉସ୍ ହେଲ୍ପର ମଧ୍ୟ କରୋନା ସଂକ୍ରମିତ ହୋଇଛନ୍ତି।
ପୂଜା ବେଦୀଙ୍କ ପୋଷ୍ଟରେ ଅନେକ ସେଲିବ୍ରେଟ୍ କମେଣ୍ଟ ଦେଇଛନ୍ତି। ତାଙ୍କୁ ଶୀଘ୍ର ଆରୋଗ୍ୟ କାମନା କରିଛନ୍ତି। ସୂଚନା ମୁତାବକ, କିଛି ଦିନ ପୂର୍ବରୁ ପୂଜା କରୋନା ଟିକା ନେଇ ପ୍ରଶ୍ନ ଉଠାଇଥିଲେ। ସେ ଟ୍ୱିଟ୍ କରି ତାଙ୍କ ପ୍ରଶ୍ନ ପଚାରିଥିଲେ।
